Ronan Quemener

Ronan Quemener (* 13. február, Paríž, Francúzsko) je francúzsky profesionálny hokejový brankár aktuálne pôsobiaci v tíme Caen v najvyššej francúzskej súťaži Ligue Magnus. Francúzsko reprezentoval na šiestich Majstrovstvách sveta. Vo svojej kariére mimo Francúzska pôsobil aj v najvyššej dánskej súťaži Metal Ligaen (Aalborg Pirates), fínskej druhej najvyššej súťaži Mestis (Jukurit), v rakúskej najvyššej súťaži EBEL (Dornbirner EC a v švédskej druhej najvyššej súťaži Hockeyallsvenskan (Asplöven HC).

 Reprezentačná kariéra 
Quemener reprezentoval Francúzsko na šiestich seniorských Majstrovstvách sveta a to v rokoch: 2011, 2014, 2015, 2016, 2017, 2018. V roku 2014 bol súčasťou francúzskeho tímu, ktorý dosiahol ich historicky najlepší výsledok v medzinárodnom hokeji. Francúzi sa umiestnili na Majstrovstvách sveta na 8. mieste, keď postúpili zo základnej skupiny do štvrťfinále. Tam ale podľahli výberu Ruska 0:3.

Zúčastnil sa aj kvalifikácie na Zimné olympijské hry v roku 2017, ale Francúzi sa nekvalifikovali.

 Ocenenia 
 Šampión Ligue Magnus s tímom Rouen (2008)
 Šampión najvyššej juniorskej francúzskej súťaže do 22 rokov s juniorským tímom Rouen (2009)
 Najlepší nováčik Ligue Magnus - Jean-Pierre Graff Trophy (2010)
 Najlepší brankár Ligue Magnus - Jean Ferrand Trophy (2011)
 Šampión Ligue Magnus s tímom Briançon (2013)
 Šampión Ligue Magnus s tímom Briançon (2014)
 Najužitočnejší hráč Play-Off Ligue Magnus (2014)
 Druhý All-Star Team fínskej ligy Mestis (2015)
 Šampión fínskej ligy Mestis s tímom Jukurit (2015)
 All-Star Game Ligue Magnus (2018)
 All-Star Team druhej najvyššej francúzskej súťaže (2020)
 All-Star Team druhej najvyššej francúzskej súťaže (2023)

 Referencie 

Kategória:Francúzski hokejoví brankári
Kategória:Francúzski hokejisti
Kategória:Hráči Dornbirner EC
Kategória:Hráči Aalborg Pirates
Kategória:Hráči Asplöven HC
Kategória:Hráči Jukurit
Kategória:Účastníci MS v hokeji 2011
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2016
Kategória:Účastníci MS v hokeji 2017
Kategória:Účastníci MS v hokeji 2018
Kategória:Osobnosti z Paríža